**PREDKLADACIA SPRÁVA**

Ministerstvo školstva, vedy, výskumu a športu Slovenskej republiky predkladá návrh zákona, ktorým sa mení a dopĺňa zákon č. 133/2002 Z. z. o Slovenskej akadémii vied v znení neskorších predpisov a ktorým sa mení a dopĺňa zákon č. 569/2007 Z. z. o geologických prácach (geologický zákon) v znení neskorších predpisov.

Cieľmi návrhu zákona je najmä

* zmena zloženia akademickej obce akadémie v nadväznosti na navrhovanú zmenu voličskej základne verejnej výskumnej inštitúcie,
* zmena pôsobností snemu akadémie, vedeckej rady akadémie a predsedníctva akadémie,
* zmena zloženia vedeckej rady akadémie,
* rozšírenie nezlučiteľnosti funkcie člena predsedníctva akadémie,
* úprava plynutia funkčného obdobia predsedníctva,
* úprava náležitostí štatútu akadémie,
* vytvorenie a úprava pôsobnosti Komisie pre posudzovanie vedeckej kvalifikácie výskumných pracovníkov,
* úprava priznávania vedeckej kvalifikácie výskumných pracovníkov,
* transformácia organizácií akadémie na verejné výskumné inštitúcie.

Účinnosť návrhu zákona sa navrhuje od 1. januára 2022, s výnimkou transformačných ustanovení, kde sa z hľadiska dostatočnej legisvakačnej lehoty navrhuje účinnosť návrhu zákona dňom vyhlásenia.

Návrh zákona nie je predmetom vnútrokomunitárneho pripomienkového konania.